stanford-oval/wikipedia huggingface dataset:
คาบูกิโจ

| คาบูกิโจ 歌舞伎町 |
| --- | --- |
โชโจ (ย่าน)
คาบูกิโจอิจิบัน-ไกและป้ายถนนสีนีออนสดใส
สมญา: เมืองที่ไม่เคยหลับใหล (眠らない街)
คาบูกิโจแสดงแผนที่เขตพิเศษของโตเกียวคาบูกิโจแสดงแผนที่โตเกียวคาบูกิโจแสดงแผนที่ประเทศญี่ปุ่น
พิกัด: 35°41′42″N 139°42′18″E﻿ / ﻿35.69500°N 139.70500°E﻿ / 35.69500; 139.70500
ประเทศ: ญี่ปุ่น
ภูมิภาค: คันโต
จังหวัด: โตเกียว
เขตพิเศษ: ชินจูกุ
พื้นที่
 • ทั้งหมด: 36 ha (89 เอเคอร์)
เขตเวลา: UTC+9 (เวลามาตรฐานญี่ปุ่น)
เว็บไซต์: www.kabukicho.or.jp
คาบูกิโจ (ญี่ปุ่น: 歌舞伎町, Kabuki-chō, ออกเสียง [kabɯki̥ tɕoː]) เป็นย่านบันเทิงกลางคืนในเขตชินจูกุ กรุงโตเกียว ประเทศญี่ปุ่น เป็นที่ตั้งของบาร์ โรงแรม ร้านค้า ภัตตาคาร โซปแลนด์ และไนต์คลับจำนวนมาก มักถูกขนานนามว่า "เมืองที่ไม่เคยหลับใหล" ชื่อของย่านนี้มีที่มาจากแผนการก่อสร้างโรงละครคาบูกิเมื่อปลายทศวรรษที่ 1940 แม้ว่าโรงละครจะไม่ได้ถูกสร้าง แต่ชื่อก็ยังคงอยู่จนทุกวันนี้
ย่านนี้มีโรงภาพยนตร์อยู่มากมาย และเนื่องจากอยู่ใกล้กับสถานีรถไฟชินจูกุ เซบุชินจูกุ และสถานีรถไฟอื่น ๆ อีกมากมายทั้งสายหลักและสายใต้ดิน ตั๋วรถไฟที่ใช้เดินทางมายังย่านนี้จึงมักจะจำหน่ายได้หมด
ภัตตาคารที่ดีที่สุดในโตเกียวบางร้านก็ตั้งอยู่ย่านคาบูกิโจนี้ และที่นี่ยังเป็นที่ตั้งของสำนักงานเขตชินจูกุอีกด้วย
ประวัติ

ในอดีต บริเวณที่เป็นย่านคาบูกิโจนี้ เคยเป็นหนองน้ำที่รู้จักกันในชื่อว่าสึโนฮาซุ (ญี่ปุ่น: 角筈; โรมาจิ: Tsunohazu) หลังจากยุคเมจิ บริเวณนี้ได้กลายเป็นที่อยู่อาศัยของนกเป็ดน้ำ เมื่อโรงงานบำบัดน้ำเสียโยโดบาชิถูกสร้างขึ้นใน ค.ศ. 1893 หนองน้ำนี้ก็ถูกถม จากนั้นใน ค.ศ. 1920 โรงเรียนสตรีถูกสร้างขึ้นในบริเวณนี้ และบริเวณโดยรอบก็ถูกพัฒนาให้เป็นย่านที่อยู่อาศัย ก่อนสงครามโลกครั้งที่สอง อำเภอนี้เป็นหนึ่งในพื้นที่ที่เปิดให้ชาวต่างชาติเข้ามาถือครองทรัพย์สิน (ส่วนใหญ่มาจากไต้หวันและเกาหลี) ซึ่งส่วนใหญ่ทำอาชีพ สึเรโกมิยาโดะ ซึ่งเป็นรุ่นก่อนของเลิฟโฮเทลในปัจจุบัน
ในระหว่างสงครามโลกครั้งที่สอง เมื่อมีการทิ้งระเบิดในกรุงโตเกียวในวันที่ 13 เมษายน ค.ศ. 1945 บริเวณนี้ก็ถูกทำลายไปด้วย หลังจากสงครามสงบลง คิเฮ ซูซูกิจากสมาคมการปรับพื้นที่และฟื้นฟูชินจูกุทำงานร่วมกับเจ้าของพื้นที่รายใหญ่ โมเฮ มิเนจิมะวางแผนการก่อสร้างโรงละครคาบูกิขึ้นในบริเวณนี้ และในวันที่ 1 เมษายน ค.ศ. 1948 ย่านนี้ก็ถูกเปลี่ยนชื่อเป็น คาบูกิโจ แต่แผนการก่อสร้างต้องถูกยกเลิกไปเนื่องจากปัญหาทางการเงิน ส่วนชื่อของย่านนี้ยังคงถูกใช้เรียกเรื่อยมา
คาบูกิโจได้รับการฟื้นฟูอย่างรวดเร็ว โดยหลังมาจากชาวจีนโพ้นทะเลที่อาศัยอยู่ในญี่ปุ่นได้ซื้อที่ดินบริเวณนี้แล้วดำเนินการพัฒนาครั้งใหญ่ "สามชาวจีนโพ้นทะเลที่มีชื่อเสียงที่สุดของคาบูกิโจ" ได้แก่ Lin Yi-wen ผู้ก่อตั้งHumax ซึ่งเริ่มต้นธุรกิจด้วยคาบาเรต์; Lin Tsai-wang ผู้สร้างฟูริงไคกัง และ Lee Ho-chu เจ้าของภัตตาคารจีนในโรงแรมโตเกียว ใน ค.ศ. 2002 มีการประมาณการว่าที่ดินในคาบูกิโจร้อยละ 70 มีเจ้าของเป็นพลเมืองและลูกหลานชาวญี่ปุ่นที่มีบรรพบุรุษเป็นชาวต่างชาติ
ในปัจจุบัน อำเภอคาบูกิโจที่มีขนาด 36 ha (89 เอเคอร์; 0.14 sq mi) เปลี่ยนแปลงจากย่านที่อยู่อาศัยให้กลายเป็นย่านโคมแดงที่มีชื่อเสียง ซึ่งมีบาร์ ไนต์คลับ เลิฟโฮเทลอาบอบนวด โฮสต์คลับ และสถานบันเทิงต่าง ๆ กว่า 3,000 ร้าน ถึงแม้ว่าจะมีการกล่าวถึงเป็น "ย่านโคมแดง" แต่ไม่มีไฟสีแดงในความหมายโดยตรงและผู้ค้าประเวณีที่หน้าต่างเหมือนในอัมสเตอร์ดัม
โทกีวมิราโนะ-ซะ (1959)
ชินจูกุโคมะ มองทางเหนือจากฝั่งตะวันออกสุดของจัตุรัส Cinecity (1960)
ทางเข้าสู่ย่านคาบูกิโจในเวลากลางวัน
แหล่งข้อมูลอื่น

Kabukicho Renaissance official website (ในภาษาอังกฤษ)
KABUKI町 Kabukicho portal site (ในภาษาญี่ปุ่น)
Kabukicho Commune (ในภาษาญี่ปุ่น)
| ด ค กย่านในโตเกียว |
| --- | --- | --- |
|  กินซะ  โกตันดะ  คันดะ  คางูราซากะ  คาจิโจ  คาซูมิงาเซกิ  คาบูกิโจ  คามาตะ  คามิอิเกบูกูโระ  คิจิโจจิ  คูงายามะ  คูดังกิตะ  เคียวบาชิ  โคจิมาจิ  โคมาบะ  โคอิชิกาวะ  โคเอ็นจิ  จิมโบโจ  จิยูงาโอกะ  จูโจ  ชินจูกุ  ชินจูกูนิโจเมะ  ชิโนโนเมะ  ชิบะ  ชิบาอูระ  ชิบูยะ  ชิมบาชิ  ชิโมกิตาซาวะ  ชิโรกาเนะ  ชิโรกาเนได  ชิโอโดเมะ  โชโต  ซังยะ  ซูงาโมะ  ซูดาโจ  ซูรูงาได  เซ็นดางายะ  โซชิงายะ  เด็นเอ็นโจฟุ  ไดกังยามะ  ทัตสึมิ  ทากาดาโนบาบะ  ทากานาวะ  ทาเตอิชิ  ทามาจิ  โทโยซุ  นากาเมงูโระ  นางาตาโจ  นิชิกิโจ  นิชิโงตันดะ  นิชิชินจูกุ  นิชิโองิกูโบะ  นิชิโออิซูมิ  นิชิโออิซูมิมาจิ  นิฮมบาชิ  ฟูตาโกทามางาวะ  มารูโนอูจิ  มิตะ  มูโรมาจิ  เมงูโรมิตะ  เมจิโระ  ยตสึยะ  ยานากะ  ยาโยอิ  ยาเอซุ  ยูรากูโจ  โยงะ  โยโยงิ  รปปงงิ  เรียวโงกุ  วากาซุ  สึกิจิ  สึกิชิมะ  อากาซากะ  อากิฮาบาระ  อาซากูซะ  อาซากูซาบาชิ  อาซางายะ  อาซาบุ  อาริอาเกะ  อาวาจิโจ  อาโอบาได  อาโอมิ  อาโอยามะ  อิเกบูกูโระ  อิจิงายะ  อิวาโมโตโจ  อีดาบาชิ  อูจิกันดะ  อูจิไซไวโจ  อูเอโนะ  เอบิซุ  เอบิซุมินามิ  โองาวามาจิ  โองิกูโบะ  โอจาโนมิซุ  โอซากิ  โอไดบะ  โอเตมาจิ  โอโมเตะซันโด  โอโมริ  โออิซูมิงากูเอ็นโจ  ฮงโง  ฮามามัตสึโจ  ฮาราจูกุ  ฮิงาชิ  ฮิงาชิกันดะ  ฮิบิยะ  |  กินซะ  โกตันดะ  คันดะ  คางูราซากะ  คาจิโจ  คาซูมิงาเซกิ  คาบูกิโจ  คามาตะ  คามิอิเกบูกูโระ  คิจิโจจิ  คูงายามะ  คูดังกิตะ  เคียวบาชิ  โคจิมาจิ  โคมาบะ  โคอิชิกาวะ  โคเอ็นจิ  จิมโบโจ  จิยูงาโอกะ  จูโจ  ชินจูกุ  ชินจูกูนิโจเมะ  ชิโนโนเมะ  ชิบะ  ชิบาอูระ  ชิบูยะ  ชิมบาชิ  ชิโมกิตาซาวะ  ชิโรกาเนะ  ชิโรกาเนได  ชิโอโดเมะ  โชโต  ซังยะ  ซูงาโมะ  ซูดาโจ  ซูรูงาได  เซ็นดางายะ  โซชิงายะ  เด็นเอ็นโจฟุ  ไดกังยามะ  ทัตสึมิ  ทากาดาโนบาบะ  ทากานาวะ  ทาเตอิชิ  ทามาจิ  โทโยซุ  นากาเมงูโระ  นางาตาโจ  นิชิกิโจ  นิชิโงตันดะ  นิชิชินจูกุ  นิชิโองิกูโบะ  นิชิโออิซูมิ  นิชิโออิซูมิมาจิ  นิฮมบาชิ  ฟูตาโกทามางาวะ  มารูโนอูจิ  มิตะ  มูโรมาจิ  เมงูโรมิตะ  เมจิโระ  ยตสึยะ  ยานากะ  ยาโยอิ  ยาเอซุ  ยูรากูโจ  โยงะ  โยโยงิ  รปปงงิ  เรียวโงกุ  วากาซุ  สึกิจิ  สึกิชิมะ  อากาซากะ  อากิฮาบาระ  อาซากูซะ  อาซากูซาบาชิ  อาซางายะ  อาซาบุ  อาริอาเกะ  อาวาจิโจ  อาโอบาได  อาโอมิ  อาโอยามะ  อิเกบูกูโระ  อิจิงายะ  อิวาโมโตโจ  อีดาบาชิ  อูจิกันดะ  อูจิไซไวโจ  อูเอโนะ  เอบิซุ  เอบิซุมินามิ  โองาวามาจิ  โองิกูโบะ  โอจาโนมิซุ  โอซากิ  โอไดบะ  โอเตมาจิ  โอโมเตะซันโด  โอโมริ  โออิซูมิงากูเอ็นโจ  ฮงโง  ฮามามัตสึโจ  ฮาราจูกุ  ฮิงาชิ  ฮิงาชิกันดะ  ฮิบิยะ  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
ภาพถ่ายทางอากาศ (2009)
กันดั้มดิวนาเมส

GN-002 กันดั้มดิวนาเมส(ญี่ปุ่น: ガンダムデュナメス ;อังกฤษ: Gundam Dynames) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มดับเบิลโอ ออกแบบโดยทาคายูกิ ยานาเซะ
| GN-002 กันดั้มดิวนาเมส > ข้อมูลทั่วไป |
| --- | --- |
ประเภท: โมบิลสูท
ความสูง: 18.2 เมตร
น้ำหนัก: 59.2 ตัน
เกราะ: Eคาร์บอน
อุปกรณ์: GNสไนเปอร์ไรเฟิล GNบีมพิสทอล GNสไนเปอร์ไรเฟิลระยะไกลพิเศษ GNบีมเซเบอร์ GNมิสไซล์ โล่ GNชิลด์ โล่ GNฟุลชิลด์
คุณสมบัติพิเศษ: GNไดรฟ์ ทรานแซมซิสเต็ม
นักบินสำคัญ: ล็อกออน สตราตอส
ด ค ก
เนื้อเรื่อง

กันดั้มดิวนาเมสเป็นหนึ่งในกันดั้มรุ่นที่สามของเซอเลสเทียลบีอิง เป็นโมบิลสูทที่เน้นการต่อสู้ระยะไกลแบบพลซุ่มยิง โดยมีเซนเซอร์พิเศษที่หัวและระบบเล็งเป้าแบบพิเศษในห้องบังคับ อาวุธหลักของดิวนาเมสก็คือGNสไนเปอร์ไรเฟิลซึ่งเมื่อไม่ใช้งานนั้นจะติดไว้กับไหล่ขวา กันดั้มดิวนาเมสยังมีปืนสไนเปอร์แบบระยะไกลพิเศษสำหรับยิงทำลายศัตรูที่อยู่ในชั้นบรรยากาศ ส่วนอาวุธอื่นๆนั้นประกอบด้วยปืนพก GNบีมพิสทอลสำหรับยิงศัตรูในระยะประชิด GNมิสไซล์ และGNบีมเซเบอร์ นอกจากโล่GNชิลด์ขนาดเล็กแล้ว กันดั้มดิวนาเมสยังสามารถติดตั้งเกราะGNฟุลชิลด์ที่สามารถกางออกมาคลุมร่างกายส่วนใหญ่เพื่อเพิ่มการป้องกันได้ ซึ่งGNฟุลชิลด์นี้สามารถใช้เก็บGNพิสทอลได้อีกหกกระบอก แต่ล็อกออนไม่เคยใช้คุณสมบัตินี้เนื่องจากไม่เข้ากับรูปแบบการต่อสู้ของตน
กันดั้มดิวนาเมสเป็นกันดั้มประจำตัวของกันดั้มไมสเตอร์ ล็อกออน สตราตอส หรือชื่อจริงว่า นีล ดีแลนดี ชื่อดิวนาเมสมาจากคำว่า dunamis ในภาษากรีกที่แปลว่า ความดีงาม
กันดั้มดิวนาเมสนั้นได้รับความเสียหายอย่างหนักในการต่อสู้กับ GNW-002 กันดั้มโธรนซไว ของอาลี อัลซาเซส และล็อกออนได้เสียชีวิตขณะยิงอาวุธจากGNอาร์มโดยตรงเพื่อทำลายกันดั้มโธรนซไว
ในภาคภาพยนตร์ โมบิลสูทกันดั้มดับเบิ้ลโอ อเวคเคนนิงออฟเดอะเทรลเบลซเซอร์ กันดั้มดิวนาเมสได้รับการซ่อมแซมและปรับปรุงสมรรถนะเป็น GN-002RE กันดั้มดิวนาเมสรีแพร์ โดยมีGNเวอเนียร์มากกว่าเดิมทำให้ความเร็วสูงขึ้น แต่ใช้ถังประจุอนุภาคGNแทนGNไดรฟ์ กันดั้มดิวนาเมสรีแพร์เป็นกันดั้มที่ไลล์ใช้ก่อนจะได้กันดั้มซาบาเนียมา
เครูดิมกันดั้ม

GN-006 เครูดิมกันดั้ม (ญี่ปุ่น: ケルディムガンダム; อังกฤษ: Cherudim Gundam) ปรากฏตัวใน กันดั้มดับเบิลโอ ฤดูกาลที่สองและนับเป็นรุ่นพัฒนาของกันดั้มดิวนาเมส
| GN-006 เครูดิมกันดั้ม > ข้อมูลทั่วไป |
| --- | --- |
ประเภท: โมบิลสูท
ความสูง: 18 เมตร
น้ำหนัก: 58.9 ตัน
เกราะ: Eคาร์บอน
อุปกรณ์: GNสไนเปอร์ไรเฟิลทูว์ GNบีมพิสทอลทูว์ GNชิลด์บิท GNมิสไซล์
คุณสมบัติพิเศษ: GNไดรฟ์ ทรานแซมซิสเต็ม
นักบินสำคัญ: ล็อกออน สตราตอส
ด ค ก
เครูดิมกันดั้มเป็นกันดั้มประจำตัวของล็อกออน สตราตอส ซึ่งก็คือไลล์ ดีแลนดี น้องชายฝาแฝดของนีลที่ตายไปแล้ว เครูดิมกันดั้มยังคงลักษณะของโมบิลสูทแบบพลซุ่มยิงไว้ โดยมีระบบเซนเซอร์ที่ได้รับการปรับปรุงให้เหนือกว่าของกันดั้มดิวนาเมส เมื่อเครูดิมใช้ระบบทรานแซมนั้นเครูดิมจะใช้งานอุปกรณ์โฮโลสกรีน สร้างภาพจำลองสามมิติซึ่งเพิ่มความเร็วในการประมวลผลของระบบเล็งเป้า ทำให้ความแม่นยำของเครูดิมกันดั้มเพิ่มขึ้นอย่างมาก
อาวุธหลักของเครูดิมกันดั้มก็คือGNสไนเปอร์ไรเฟิลทูว์ ซึ่งสามารถพับลำกล้องเป็นปืนวัลแคนสามลำกล้องที่สามารถยิงอย่างต่อเนื่องได้ เครูดิมกันดั้มไม่มีบีมเซเบอร์ แต่GNบีมพิสทอลทูว์นั้นสามารถพับลำกล้องเป็นเหมือนขวานและยังหุ้มบีมโค้ตติ้งจึงสามารถใช้ต่อสู้ในระยะประชิดได้ ด้านการป้องกันตัวนั้น เครูดิมกันดั้มจะมีอาวุธเรียกว่าGNชิลด์บิท ซึ่งเป็นอาวุธควบคุมระยะไกลที่ควบคุมด้วยฮาโร่ ซึ่งGNชิลด์บิทนี้ใช้ได้ทั้งเป็นโล่สำหรับป้องกันตัวและยิงโจมตีศัตรู เมื่อไม่ใช้งานนั้น GNชิลด์บิทคู่หนึ่งจะติดอยู่ที่ไหล่ซ้าย ส่วนที่เหลือจะติดอยู่กับเอวเพื่อชาร์จพลังงานจากGNไดรฟ์
ในช่วงท้ายเรื่อง เครูดิมกันดั้มได้รับการปรับปรุงอีกครั้งเป็น GN-006GNHW/R (GN Heavy Weapons Rifle) โดยติดตั้ง GNไรเฟิลบิท ซึ่งเป็นอาวุธบิทขนาดใหญ่ที่มีพลังทำลายสูงกว่าชิลด์บิทเอาไว้ เมื่อไม่ใช้งานนั้น GNไรเฟิลบิทคู่หนึ่งจะติดอยู่กับไหล่ขวาคู่กับGNสไนเปอร์ไรเฟิลทูว์ ส่วนที่เหลือจะติดกับเอวแทนGNชิลด์บิทที่ประกอบกันเป็นแผงโล่ขนาดใหญ่และย้ายไปไว้ที่ไหล่ซ้ายแทน
ชื่อเครูดิมนั้นมาจาก เครูบิม (อังกฤษ: cherubim) ซึ่งเป็นเทวทูตคณะรองลงมาจากเซราฟิมในคริสต์ศาสนา
กันดั้มซาบาเนีย

GN-010 กันดั้มซาบัญญ่า (ญี่ปุ่น: ガンダムサバーニャ; อังกฤษ: Gundam Zabanya) ปรากฏตัวในภาพยนตร์ อเวคเคนนิงออฟเดอะเทรลเบลซเซอร์ และนับเป็นรุ่นพัฒนาของเครูดิมกันดั้ม
| GN-010 กันดั้มซาบัญญ่า > ข้อมูลทั่วไป |
| --- | --- |
ประเภท: โมบิลสูท
ความสูง: 18 เมตร
น้ำหนัก: 86.8 ตัน
เกราะ: Eคาร์บอน
อุปกรณ์: GNมิสไซล์ GNโฮลสเตอร์บิท GNพิสทอลด์บิททูว์ GNไรเฟิลบิททูว์
คุณสมบัติพิเศษ: GNไดรฟ์ ทรานแซมซิสเต็ม
นักบินสำคัญ: ล็อกออน สตราตอส
ด ค ก
กันดั้มซาบัญญ่าเป็นกันดั้มประจำตัวของล็อกออน สตราตอส มีลักษณะต่างจากกันดั้มของล็อกออนเครื่องก่อนๆตรงที่เน้นการต่อสู้ด้วยบิทมากกว่า ในห้องบังคับจึงไม่มีกล้องเล็งแบบพิเศษอีก แต่ส่วนหัวของกันดั้มซาบาเนียก็ยังมีเซนเซอร์ของสไนเปอร์โหมดอยู่ ในห้องควบคุมของกันดั้มซาบาเนียจะมีฮาโร่ทั้งหมดสองตัวเพื่อให้ช่วยควบคุมบิทได้อย่างมีประสิทธิภาพ
GNโฮลสเตอร์บิทซึ่งเป็นอาวุธหลักนั้นติดไว้เป็นแผงกับแขนกลด้านหลังรวมสิบยูนิตและสามารถติดเพิ่มที่ไหล่ได้อีกสี่ยูนิต GNโฮลสเตอร์บิทนี้พัฒนามาจากGNชิลด์บิทของเครูดิมและสามารถใช้เป็นโล่ป้องกันตัวได้เหมือนกัน ภายในGNโฮลสเตอร์บิทแต่ละอันจะเก็บGNไรเฟิลบิททูว์ไว้ ซึ่งนอกจากจะใช้ปล่อยให้ออกไปโจมตีศัตรูแล้ว กันดั้มซาบัญญ่ายังสามารถหยิบมาใช้เป็นอาวุธมือถือได้ GNไรเฟิลบิททูว์ยังสามารถถอดส่วนลำกล้องออกขณะที่ยังอยู่ในโฮลสเตอร์บิทแล้วหยิบมาใช้แบบปืนพกเป็นGNพิสทอลบิทได้ ด้านล่างของลำกล้องตอนเป็นพิสทอลบิทนี้จะมีคมมีดซึ่งใช้ป้องกันตัวในระยะประชิด กันดั้มซาบาเนียยังมีGNมิสไซล์เป็นจำนวนมากอยู่ทั่วตัวและเป็นกันดั้มที่ติดอาวุธไว้มากที่สุดของเซอเลสเทียลบีอิง
กันดั้มสดัลซูด

GNY-002 กันดั้มสดัลซูด (ญี่ปุ่น: ガンダムサダルスード; อังกฤษ: Gundam Sadalsuud)เป็นกันดั้มรุ่นที่สองของเซอเลสเทียลบีอิงซึ่งเป็นเครื่องต้นแบบของกันดั้มดิวนาเมส รวมทั้งยังเป็นโมบิลสูทที่มีบทบาทในเนื้อเรื่องของนิยายประกอบภาพ กันดั้ม 00P ชื่อสดัลซูดมาจากดาวซาดัลซัด ซึ่งเป็นดาวที่สว่างที่สุดในกลุ่มดาวคนแบกหม้อน้ำ ซึ่งเป็นตัวแทนของไพ่ทาโรต์ เดอะสตาร์
| GNY-002 กันดั้มสดัลซูด > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 18.2 เมตร
น้ำหนัก: 49.9 ตัน
เกราะ: Eคาร์บอน
อุปกรณ์: บาซูก้าลูกโม่ GNบีมเซเบอร์
คุณสมบัติพิเศษ: GNไดรฟ์
นักบินสำคัญ: กันดั้มไมสเตอร์ 874
ด ค ก
กันดั้มสดัลซูดได้รับการพัฒนาให้ใช้ระบบเซนเซอร์ที่มีประสิทธิภาพสูง เนื่องจากมีเซนเซอร์อยู่ทั่วตัวทำให้มีเกราะของสดัลซูดไม่ทนทานนัก อาวุธหลักของสดัลซูดก็คือบาซูก้าลูกโม่ซึ่งสามารถบรรจุกระสุนได้หลายแบบและมีบีมเซเบอร์ไว้ใช้ป้องกันตัวในระยะประชิด เกราะไหล่ซ้ายของสดัลซูดเป็นแผงโล่ขนาดใหญ่ที่ติดเซนเซอร์ซึ่งสามารถเลื่อนตำแหน่งได้ไว้ กันดั้มสดัลซูดเป็นกันดั้มประจำตัวของเด็กหญิงลึกลับ กันดั้มไมส์เตอร์ 874 (ฮานาโย)
ในมังงะ โมบิลสูทกันดั้ม 00F ซึ่งดำเนินเรื่องคู่ไปกับภาคอะนิเมะ กันดั้มสดัลซูดได้โอนไปเป็นหนึ่งในกันดั้มที่องค์กร เฟเรชเต ใช้เพื่อสนับสนุนการทำงานของเซอเลสเทียลบีอิงอย่างลับๆ และได้รับการดัดแปลงเป็น GNY-002F กันดั้มสดัลซูดแบบ F โดยเสริมเกราะให้แข็งแกร่งขึ้นโดยที่ไม่ทำให้ประสิทธิภาพของระบบเซนเซอร์ลดลง และยังเพิ่มแผงโล่ติดเซนเซอร์ที่ไหล่ขวาอีกข้าง ซึ่งเกราะที่เสริมเข้าไปนี้ทำให้เปลี่ยนสีเป็นโทนสีน้ำเงินแทนสีน้ำเงินบนพื้นขาวแบบเดิม และขณะปฏิบัติการจะสวมหน้ากากแบบครอบแก้วเพื่อปิดบังว่าเป็นกันดั้ม นอกจากนั้นยังสามารถใช้GNสไนเปอร์ไรเฟิลแบบเดียวกับของกันดั้มดิวนาเมสได้
รูปแบบอื่นๆ > GNR-001D GNอาร์มแบบ D

กันดั้มดิวนาเมสนั้นสามารถประกอบกับยาน GNอาร์ม ซึ่งเป็นยานสนับสนุนของเซอเลสเทียลบีอิงได้ ยาน GNอาร์มนี้ติดตั้งอาวุธไว้เป็นGNแคนน่อนและสามารถติดตั้งอาวุธเสริมได้ โดยแบบ Dซึ่งใช้กับดิวนาเมสนี้จะเป็น GNไรเฟิลสองลำกล้องขนาดใหญ่และGNมิสไซล์พ็อด GNอาร์มนี้ไม่มีเครื่องกำเนิดพลังงานในตัวและจะใช้พลังงานจากGNไดรฟ์ของกันดั้มในขณะที่ประกอบร่าง ซึ่งGNอาร์มจะสามารถสร้างบาเรียร์ GNฟิลด์ได้
รูปแบบอื่นๆ > GN-002/DG014 กันดั้มดิวนาเมสตอร์ปิโด

ปรากฏตัวในเรื่องสั้นชุด กันดั้ม 00V
กันดั้มดิวนาเมสสามารถติดตั้งอุปกรณ์เสริม DG014 ซึ่งเป็นปืนยิงจรวดตอร์ปิโดขนาดใหญ่สำหรับทำลายกับศัตรูที่อยู่ใต้น้ำ ที่ไหล่ซ้ายของดิวนาเมสตอร์ปิโดนี้จะติดโซนาร์และส่วนตาจะติดครอบแก้วกันน้ำไว้
รูปแบบอื่นๆ > GN-006/SA เครูดิมกันดั้มซาก้า

ปรากฏตัวในเรื่องสั้นชุด กันดั้ม 00V
เป็นเครูดิมกันดั้มซึ่งเปลี่ยนอุปกรณ์เป็นแบบ SAGA (Special Assault Gundam Arms) โดยเอียน วาชติ ผู้พัฒนานั้นได้ใช้แนวคิดดาบเจ็ดเล่มของกันดั้มเอกเซียมาประยุกต์เป็นปืนเจ็ดกระบอก ซาก้านั้นเป็นอุปกรณ์สำหรับใช้ในการโจมตีฐานของศัตรูจึงเน้นการต่อสู้ในพื้นที่จำกัด อาวุธปืนของเครูดิมกันดั้มซาก้าจึงเป็นแบบที่ใช้งานได้คล่องตัวขึ้น โดยเปลี่ยนGNสไนเปอร์ไรเฟิลทูว์เป็นปืนกลGNบีมคาร์ไบน์แทน และเพิ่มปืนกล GNซับมาชีนกันกับGNพิสทอลของกันดั้มดิวนาเมสเข้าไป เนื่องจากไม่มีGNชิลด์บิทจึงใช้การเสริมเกราะให้หนาขึ้นและทาสีดำให้เหมาะกับการต่อสู้ในยามค่ำคืนแทน
แหล่งข้อมูลอื่น

เว็บไซต์อย่างเป็นทางการ เก็บถาวร 2010-03-25 ที่ เวย์แบ็กแมชชีน (อังกฤษ)
เว็บไซต์อย่างเป็นทางการ เก็บถาวร 2009-08-15 ที่ เวย์แบ็กแมชชีน (ญี่ปุ่น)
กันดั้มเอกเซีย

GN-001 กันดั้มเอ็กเซีย [ Gundam EXIA ](ญี่ปุ่น: ガンダムエクシア ;อังกฤษ: Gundam Exia) เป็นโมบิลสูทตัวเอกเครื่องแรกในการ์ตูนญี่ปุ่น อะนิเมะ โมบิลสูทกันดั้มดับเบิลโอ ออกแบบโดยคาเนทาเกะ เอบิคาวะ
ชื่อของกันดั้มเอกเซีย มาจากคำว่า exousia ในภาษากรีกที่แปลว่า อำนาจบริหาร
| GN-001 กันดั้มเอกเซีย > ข้อมูลทั่วไป |
| --- | --- |
ประเภท: โมบิลสูทสำหรับต่อสู้ระยะประชิด
ความสูง: 18.3 เมตร
น้ำหนัก: 57.2 ตัน
เกราะ: Eคาร์บอน
อุปกรณ์: GNซอร์ด GNลองเบลด GNช็อตเบลด GNบีมเซเบอร์ GNบีมแด็กเกอร์ GNวัลแคน GNชิลด์
คุณสมบัติพิเศษ: GNไดรฟ์ ทรานแซมซิสเต็ม
นักบินสำคัญ: เซ็ตสึนะ เอฟ. เซย์เอย์
ด ค ก
เนื้อเรื่อง

กันดั้มเอกเซียเป็นกันดั้มรุ่นที่สามของเซอเลสเทียลบีอิง โดยพัฒนาต่อมาจาก GNY-001 กันดั้มอัสเทรีย แต่เปลี่ยนรูปแบบจากโมบิลสูทแบบใช้งานทั่วไปเป็นแบบเน้นการต่อสู้ในระยะประชิด ระบบมือจับของกันดั้มเอกเซียสามารถเคลื่อนไหวได้อย่างซับซ้อนเพื่อให้สามารถใช้ดาบแบบต่างๆรวม 7 เล่มเป็นอาวุธได้อย่างมีประสิทธิภาพ โดยอาวุธหลักของเอกเซียก็คือดาบGN-Sword ซึ่งติดโล่ขนาดเล็กและบีมไรเฟิลขนาดเล็กเอาไว้ด้วย ที่สะโพกของเอกเซียยังมีดาบยาวGN-Long BladeและGN- Short Blade ซึ่งดาบสามเล่มแรกนี้เป็นดาบโลหะที่แผ่อนุภาคGNออกมาเป็นเหมือนดาบคลื่นความถี่สูงที่สามารถใช้เจาะบาเรียร์GNฟิลด์ได้ดีกว่าบีม ที่ไหล่ของกันดั้มเอกเซียติดตั้งGNบีมเซเบอร์ไว้สองเล่มและที่เอวด้านหน้าจะมีมีดGNบีมแด็กเกอร์คู่ซึ่งสามารถใช้เป็นอาวุธขว้างได้ ที่แขนทั้งสองข้างของกันดั้มเอกเซียติดตั้งปืนกลGNวัลแคนซึ่งเป็นบีมกันขนาดเล็กที่ยิงรัวได้ กันดั้มเอกเซียยังมีโล่GNชิลด์สำหรับใช้ป้องกันตัว ซึ่งโล่นี้มีส่วนปลายแหลมคมจึงสามารถใช้เป็นอาวุธได้
เนื้อเรื่อง > ฤดูกาลแรก

กันดั้มเอกเซียเป็นกันดั้มประจำตัวของกันดั้มไมสเตอร์ เซ็ตสึนะ เอฟ. เซย์เอย์ หรือชื่อจริงว่าโซรัน อิบราฮิม หลังจากที่อิโอเลีย เชนเบิร์ก ผู้ก่อตั้งเซเลสเชียลบีอิงถูกสังหาร กันดั้มเอกเซียก็เป็นกันดั้มเครื่องแรกที่ใช้ระบบแทรนซั่ม(อังกฤษ: Trans-Am System) ซึ่งเป็นการปลดขีดจำกัดของGNไดรฟ์ทำให้มีสมรรถนะเพิ่มเป็นสามเท่าของปกติพร้อมกับที่กันดั้มจะเรืองแสงสีแดงด้วยอนุภาคGNที่แผ่ออกมา แต่แทรนซั่มนี้สามารถใช้งานได้เป็นเวลาจำกัดเท่านั้น
ในการต่อสู้ครั้งใหญ่กับสหประชาชาติ เซ็ตสึนะได้ใช้กันดั้มเอกเซียเข้าต่อสู้กับโมบิลอาเมอร์ขนาดยักษ์ GNMA-XCVII อัลเวเทอร์ [ Alvetore ] ของอาเลฮานโดร คอนเนอร์ ซึ่งเซ็ตสึนะสามารถสังหารอาเลฮานโดรและทำลาย GNMS-XCVII อัลเวเทอร์ ซึ่งเป็นศูนย์กลางของอัลวาทอร์ได้ แต่ก็ต้องต่อสู้กับ SVMS-01X GN - Flag Custom  ของเกรแฮม เอเคอร์ที่เข้าโจมตีต่อทันที ซึ่งกันดั้มเอกเซียถูกโจมตีจนได้รับความเสียหายอย่างหนักและหายสาบสูญไปพร้อมกับเซ็ตสึนะ
เนื้อเรื่อง > ฤดูกาลที่สอง

สี่ปีผ่านไป เซ็ตสึนะก็ได้กลับมาต่อสู้กับสหพันธ์โลกอีกครั้ง โดยกันดั้มเอกเซียนั้นได้รับการซ่อมแซมอย่างหยาบๆพอให้ใช้งานได้ เรียกว่า GN-001RE กันดั้มเอกเซียรีแพร์ กันดั้มเอกเซียรีแพร์ยังอยู่ในสภาพที่ทรุดโทรมโดยไม่มีแขนซ้าย ตาขวานั้นใช้อะไหล่จากโมบิลสูท เทียเหริน มาติดตั้งแทน และเหลืออาวุธเพียงGNซอร์ดที่หักแล้วกับGNวัลแคนที่แขนขวาเท่านั้น โดยส่วนแขนซ้ายที่ขาดไปนั้นจะมีผ้าคลุมสำหรับพรางตัวปิดไว้แทน เซ็ตสึนะได้เข้าต่อสู้กับกองกำลังพิเศษเอ-ลอวส์ [ A-Laws ] แต่กันดั้มเอกเซียที่ไม่สมบูรณ์ก็ไม่สามารถเอาชนะโมบิลสูทรุ่นใหม่อย่างอเฮดได้ เซ็ตสึนะได้รับความช่วยเหลือจากกันดั้มไมสเตอร์ เทียเรีย เออร์เดและได้กลับเข้าร่วมกับเซอเลสเทียลบีอิงอีกครั้ง ซึ่งGNไดรฟ์ของกันดั้มเอกเซียนั้นถูกถอดออกไปเพื่อใช้กับระบบทวินไดรฟ์ของ GN-0000 ดับเบิลโอกันดั้ม ซึ่งเป็นกันดั้มของเซ็ตสึนะในเวลาต่อมา
กันดั้มเอกเซียนั้นได้รับการซ่อมแซมจนสมบูรณ์เป็น GN-001REII กันดั้มเอกเซียรีแพร์ทูว์และเก็บไว้เป็นกำลังรบสำรองของเซอเลสเทียลบีอิง กันดั้มเอกเซียรีแพร์ทูว์ได้รับการเพิ่มสมรรถนะให้เร่งความเร็วได้มากกว่าเดิมและปรับปรุงดาบGNซอร์ดเป็นGNซอร์ดรุ่นปรับปรุง
เซ็ตสึนะได้ใช้กันดั้มเอกเซียรีแพร์ทูว์หลังจากที่GNไดรฟ์เตาหนึ่งของดับเบิลโอกันดั้มถูกริบบอน อัลมาร์คถอดออกไป ซึ่งเซ็ตสึนะได้ใช้GNไดรฟ์ที่เหลือติดตั้งให้กันดั้มเอกเซียรีแพร์ทูว์และใช้ต่อสู้กับโอกันดั้มของริบบอน
กันดั้มอัสเทรีย

| GNY-001 กันดั้มอัสเทรีย > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 18.3 เมตร
น้ำหนัก: 55.1 ตัน
เกราะ: Eคาร์บอน
อุปกรณ์: GNซอร์ดต้นแบบ GNบีมเซเบอร์ GNบีมไรเฟิล GNลันเชอร์ GNชิลด์
คุณสมบัติพิเศษ: GNไดรฟ์
นักบินสำคัญ: รุยโด เรโซแนนซ์
ด ค ก
กันดั้มอัสเทรีย (ญี่ปุ่น: ガンダムアストレア;อังกฤษ: Gundam Astrea) เป็นโมบิลสูทที่มีบทบาทสำคัญในนิยายประกอบภาพ โมบิลสูทกันดั้ม 00P ซึ่งเป็นเนื้อเรื่อง 15 ปีก่อนภาคหลัก ชื่ออัสเทรียมาจากเทพีแอสเทรียในตำนานกรีก ซึ่งเป็นตัวแทนของไพ่ทาโรต์ จัสติส
กันดั้มอัสเทรียเป็นกันดั้มรุ่นที่สองของเซอเลสเทียลบีอิงซึ่งมีลักษณะใกล้เคียงกับโอกันดั้มมากที่สุดและเป็นเครื่องต้นแบบของกันดั้มเอกเซีย โดยเป็นโมบิลสูทแบบใช้งานทั่วไป นอกจากอาวุธมาตรฐานแล้ว กันดั้มอัสเทรียยังมีGNซอร์ดรุ่นต้นแบบซึ่งต่างจากที่กันดั้มเอกเซียใช้ แต่ไม่มีโล่หรือบีมไรเฟิลติดไว้ นอกจากนั้นยังมีGNลันเชอร์ซึ่งเป็นบีมแคนน่อนอานุภาพสูงที่เป็นต้นแบบของGNบาซูก้าที่กันดั้มเวอร์เชียใช้ในเวลาต่อมา โดยปกติแล้วกันดั้มอัสเทรียจะปฏิบัติการโดยใช้GNลันเชอร์กระบอกเดียว แต่ก็สามารถใช้งานGNลันเชอร์สองกระบอกได้พร้อมกัน เรียกว่า ดับเบิลลันเชอร์โหมด กันดั้มไมสเตอร์ของกันดั้มอัสเทรียก็คือรุยโด เรโซแนนซ์ ซึ่งเป็นหัวหน้าทีมของกันดั้มไมสเตอร์ในขณะนั้น
ในมังงะ โมบิลสูทกันดั้ม 00F ซึ่งดำเนินเรื่องคู่ไปกับภาคอะนิเมะ กันดั้มอัสเทรียได้โอนไปเป็นหนึ่งในกันดั้มที่องค์กร เฟเรชเต ใช้เพื่อสนับสนุนการทำงานของเซอเลสเทียลบีอิงอย่างลับๆ และได้รับการดัดแปลงเป็น GNY-001F กันดั้มอัสเทรียแบบ F โดยเปลี่ยนสีเป็นโทนสีแดง และขณะปฏิบัติการจะสวมหน้ากากแบบครอบแก้วเพื่อปิดบังว่าเป็นกันดั้ม และในภายหลังก็ได้รับการปรับปรุงอีกครั้งเป็น GNY-001F2 กันดั้มอัสเทรียแบบ F รุ่นปรับปรุง โดยใช้ชิ้นส่วนอะไหล่ของกันดั้มเอกเซียเพื่อเพิ่มสมรรถนะของเครื่องให้แข็งแกร่งขึ้นและถอดหน้ากากออก แต่ยังใช้อาวุธแบบเดิม ในตอนจบของภาค 00Fนั้น เฟเรชเตได้ส่งGNไดรฟ์ซึ่งเดิมทีเป็นของโอกันดั้มคืนให้กับยานปโตเลมิออสเพื่อใช้สร้างดับเบิลโอกันดั้ม ส่วนกันดั้มอัสเทรียแบบ F รุ่นปรับปรุง นั้นได้ติดตั้งถังประจุอนุภาคGNแทน
นอกจากนั้นยังมี GNY-001FB แบล็คอัสเทรีย ซึ่งเป็นเรื่องสีดำที่กลุ่มอินโนเวเตอร์สร้างเลียนแบบกันดั้มอัสเทรียแบบ F โดยใช้ GNไดรฟ์เทาเป็นเครื่องกำเนิดพลังงาน ซึ่งแบล็คอัสเทรียนี้ถูกฟอน สปาคทำลายขณะที่ใช้กันดั้มอัสเทรียแบบ F รุ่นปรับปรุงบุกเข้าชิงเวด้าคืนจากริบบอน อัลมาร์ค ในภาค โมบิลสูทกันดั้ม 00I จึงได้ปรากฏว่า ฟอนได้เอาแบล็คอัสเทรียกลับมาซ่อมให้เป็นอัสเทรียแบบFเพื่อใช้งานเอง โดยทาสีกลับเป็นสีแดงแล้วสวมหน้ากากเหมือนแบบดั้งเดิม นอกจากอาวุธเดิมแล้ว กันดั้มอัสเทรียของฟอนยังใช้อาวุธที่เอามาจากทั้งเซอเลสเทียลบีอิงและสหพันธ์โลก โดยมีปืนพกGNพิสทอลของกันดั้มดิวนาเมส GNมิสไซล์ของกันดั้มคิวริออส NGNบาซูก้า และ ลูกตุ้มGNแฮมเมอร์ ซึ่งเป็นลูกตุ้มที่ติดตั้งGNคอนเดนเซอร์ไว้ภายในและส่วนหนามซึ่งทำจากวัสดุแบบเดียวกับGNคาตาร์ของดับเบิลโอเซเวนซอร์ดก็จะแผ่อนุภาคGNออกมา
รูปแบบอื่นๆ > GNR-001E GNอาร์มแบบ E

กันดั้มเอกเซียนั้นสามารถประกอบกับยาน GNอาร์ม ซึ่งเป็นยานสนับสนุนของเซอเลสเทียลบีอิงได้ ยาน GNอาร์มนี้ติดตั้งอาวุธไว้เป็นGNแคนน่อนและสามารถติดตั้งอาวุธเสริมได้ โดยแบบ Eซึ่งใช้กับเอกเซียนี้จะเป็น GNซอร์ดขนาดใหญ่สองเล่ม GNอาร์มนี้ไม่มีเครื่องกำเนิดพลังงานในตัวและจะใช้พลังงานจากGNไดรฟ์ของกันดั้มในขณะที่ประกอบร่าง ซึ่งGNอาร์มจะสามารถสร้างบาเรียร์ GNฟิลด์ได้
รูปแบบอื่นๆ > GN-001/hs-A01 กันดั้มอวาแลนช์เอกเซีย

ปรากฏตัวในเรื่องสั้นชุด กันดั้ม 00V
กันดั้มเอกเซียนั้นสามารถติดตั้งอุปกรณ์เสริม hs-A01 (high speed Avalanche unit 01) ซึ่งเป็นระบบขับเคลื่อนเสริมของกันดั้มเอกเซีย ซึ่งระบบขับเคลื่อนอวาแลนช์นั้นสามารถใช้อนุภาคGNที่เก็บไว้เพื่อเร่งความเร็วของกันดั้มเอกเซียเป็นเวลาสั้นๆได้ จึงเป็นอุปกรณ์ที่มีประโยชน์เมื่อกันดั้มเอกเซียต้องต่อสู้กับเครื่องบินที่มีความเร็วสูงที่เข้าประชิดตัวได้ยาก ดาบทั้งเจ็ดของกันดั้มเอกเซียนั้นสามารถติดไว้กับด้านหลังของอวาแลนช์ได้ ในเนื้อเรื่องของกันดั้ม 00Vนั้น เซ็ตสึนะได้ใช้กันดั้มอวาแลนช์เอกเซียเข้าต่อสู้กับ SVMS-01SG ยูเนียนแฟลกรุ่นติดตั้งเกราะภาคพื้นดินของเดโบราห์ กาเลียนา ระหว่างการทดสอบที่โอกินาว่า
ในภาค กันดั้ม 00V เซนกิ อุปกรณ์เสริมอวาแลนช์นั้นได้รับการปรับปรุงเป็น hs-A01D ซึ่งใช้ประกอบกับกันดั้มเอกเซียเป็น GN-001/hs-A01D กันดั้มอวาแลนช์เอกเซียแดช โดยเสริมเกราะติดGNเวอเนียร์ไว้ที่ขาซึ่งสามารถพลิกมาสวมไว้ใต้เท้าได้คล้ายกับสกี เกราะนี้ยังมีกงเล็บGNคลอว์กับบีมเซเบอร์ติดไว้ เกราะนี้นอกจากจะทำให้สามารถควบคุมทิศทางได้ดีกว่าแบบเดิมแล้วยังสามารถบินบนโลกได้ดีกว่ามาก และในตอนพิเศษที่เพิ่มในฉบับรวมเล่มของ กันดั้ม 00P นั้น กันดั้มอัสเทรียแบบ F ของฟอน สปาคก็สามารถประกอบกับอวาแลนช์แดช เป็น GNY-001F/hs-A01D กันดั้มอวาแลนช์อัสเทรีย แบบFแดช ได้
แหล่งข้อมูลอื่น

เว็บไซต์อย่างเป็นทางการ เก็บถาวร 2010-03-06 ที่ เวย์แบ็กแมชชีน (อังกฤษ)
เว็บไซต์อย่างเป็นทางการ เก็บถาวร 2009-08-14 ที่ เวย์แบ็กแมชชีน (ญี่ปุ่น)
ดูเพิ่ม

รายชื่อหุ่นยนต์ในกันดั้มซีรีส์
กัปตันอเมริกาแอนด์ดิอเวนเจอร์ส

| กัปตันอเมริกาแอนด์ดิอเวนเจอร์ส |
| --- | --- |
ใบปลิวเวอร์ชันอาร์เขด
ผู้พัฒนา: เดทาอีสต์  เรียลไทม์แอสโซซิเอทส์ (ซูเปอร์แฟมิคอม + เวอร์ชันมือถือ)
ผู้จัดจำหน่าย: เดทาอีสต์  ไมน์สเคป (ซูเปอร์แฟมิคอม + เวอร์ชันมือถือ)
ออกแบบ: ฮิเดโนบุ อิโต
แต่งเพลง: ทัตสึยะ คิอูชิ โชโก ซาไก
เครื่องเล่น: อาร์เคด, ซูเปอร์แฟมิคอม, เมกาไดร์ฟ/เจเนซิส, เกมเกียร์, เกมบอย, แฟมิคอม
วางจำหน่าย: อาร์เคด, แฟมิคอม (ค.ศ. 1991) เจเนซิส/เมกาไดร์ฟ (ค.ศ. 1992) ซูเปอร์แฟมิคอม, เกมเกียร์ (ค.ศ. 1993) เกมบอย (ค.ศ. 1994)
แนว: บีตเอ็มอัป, เกมแพลตฟอร์ม, แอ็กชัน
รูปแบบ: เล่นพร้อมกันได้ถึง 4 คน
กัปตันอเมริกาแอนด์ดิอเวนเจอร์ส (อังกฤษ: Captain America and The Avengers; ญี่ปุ่น: キャプテンアメリカアンドジアベンジャーズ) เป็นเกมตู้ที่ได้รับการพัฒนาและเผยแพร่โดยเดทาอีสต์ใน ค.ศ. 1991 เกมนี้มีตัวละครดิอเวนเจอร์สจากมาร์เวลคอมิกส์ในรูปแบบการวิวาทและการยิงแบบผจญภัยฉายด้านข้างเพื่อกำจัดเรดสกัลที่ชั่วร้าย เกมได้รับการจัดทำสู่ระบบเจเนซิส/เมกาไดร์ฟ, ซูเปอร์แฟมิคอม, เกมบอย และเกมเกียร์ ส่วนเวอร์ชันอื่นที่แตกต่างของดาตาอีสต์ได้รับการเปิดตัวสู่ระบบแฟมิคอม
รูปแบบการเล่น

เรดสกัลได้รวบรวมกองทัพของตัวร้ายที่มีพลังพิเศษและผู้ติดตามคนอื่น ๆ ในแผนการที่จะยึดครองโลก พร้อมกับการต่อสู้กับศัตรูทั่วไป ผู้เล่นยังต้องเผชิญหน้ากับคลอว์, ลีฟวิงเลเซอร์, เวิร์ลวินด์, เซนติเนล, วิซาร์ด, กริม รีปเปอร์, แมนดาริน, จักเกอร์นอท, อัลตรอน, ครอสโบนมือสังหาร และเรดสกัลในที่สุด
ผู้เล่นสามารถเลือกที่จะเล่นเป็นหนึ่งในสี่สมาชิกของดิอเวนเจอร์ส ได้แก่ กัปตันอเมริกา, ไอรอนแมน, ฮอว์กอาย และวิชัน ตัวละครแต่ละตัวสามารถต่อสู้ด้วยมือเปล่า, เขวี้ยงไอเทมที่เลือกเมื่ออยู่บนพื้นดิน และใช้การโจมตีพิเศษระยะไกล ตลอดจนอาวุธที่ยิงออกไปได้ (โล่ของกัปตันอเมริกา และลูกศรของฮอว์กอาย) หรือลำแสงพลังงาน (ไอรอนแมน และวิชัน) ซึ่งเป็นที่รู้จักในชื่อ "อเวนเจอร์สแอทแทค" ของตัวละครเหล่านั้น ส่วนสมาชิกอเวนเจอร์สอื่น ๆ ประกอบด้วยวอสป์, ควิกซิลเวอร์, วันเดอร์แมน และซับ-มารีเนอร์ ที่ปรากฏตัวเมื่อรวมพลังพิเศษ โดยตัวละครเหล่านั้นสามารถช่วยเหลือตัวละครของผู้เล่นได้ชั่วคราว
ฉากเกมส่วนใหญ่มีการต่อสู้แบบฉายด้านข้าง ด้วยการเคลื่อนไหวอิสระเหมือนในเกมนักสู้อาร์เคดแบบดั้งเดิม บางโอกาส ผู้เล่นทำการบินในแบบเกมบินและยิงแบบเลื่อนฉากด้านข้าง ไอรอนแมนและวิชันบินได้ด้วยตัวเอง ในขณะที่กัปตันอเมริกาและฮอว์กอายใช้เครื่องยนต์บิน